cyanic-selkie/wikianc huggingface dataset:
GPS
Real Time Kinematic
Reaaliaikainen kinemaattinen mittaus on käytetyin GPS-mittausmenetelmä maanmittauksessa. Se perustuu signaalin kantoaallon vaihe-eron mittaukseen itse pseudoetäisyyden määrittämisen lisäksi. Koska kantoaallon lähetystaajuus on yli tuhatkertainen itse PRN- signaaliin verrattuna, päästään tekniikalla erittäin tarkkoihin mittaustuloksiin. Menetelmän hankaluudeksi muodostuu se, että koska jokainen signaalin kierros on samanlainen, on mahdotonta pelkästään mittaamalla selvittää kuinka monta kokonaista aallonpituutta signaali heittää, ja tämä aiheuttaa mittaustarkkuuteen allonpituuden tai sen monikerran suuruista virhettä, joka on L1- signaalin tapauksessa noin 20 senttimetriä. Tästä syystä reaaliaikaista kinemaattista mittausta käytetään pseudoetäisyyden mittauksen lisänä, jolloin pseudoetäisyydestä arvioidaan kokonaisten aallonpituuksien lukumäärä
Nwankwo Obiora
Obiora on edustanut ammattilaisurallaan myös italialaisia Internazionalea (2010–2011), Parmaa (2011–2013), Gubbiota (laina 2012) ja Padovaa (laina 2012–2013) sekä romanialaista Clujia (laina 2013, 2013–2014).
GPS
GPS:n palvelut
GPS tarjoaa kahden tasoista palvelua: SPS (Standard Positioning Service) ja PPS (Precise Positioning Service). SPS on käytössä maailmanlaajuisesti kaikille ilman suoraa maksua. SPS käyttää L1-taajuutta ja tarjoaa n. 5–10 metrin paikannustarkkuuden. PPS on maailmanlaajuisesti käytössä USA:n valtuuttamille käyttäjille. PPS edellyttää paikantimen sotilaallista versiota, joka pystyy P(Y)-koodin purkamiseen. PPS käyttää molempia taajuuksia ja kykenee SPS:ä parempiin tarkkuuksiin.
Clintonin hallinto poisti häirinnän siviilisignaalista, joka paransi sen paikannustarkkuutta, 1990-luvun lopussa.
GPS:n siviilimerkityksestä
Navstar ja Galileo –GPS:ien siviilimarkkinoiden kasvuun vaikuttavat olennaisesti seuraavat tekijät:
Turun tauti
Nykypäivä
thumb|[[Sininen talo (Turku)|Siniselle talolle myönnettiin rakennuslautakunnassa purkulupa vuonna 2009. Asemakaavaehdotuksen käsittelyvaiheessa kaupunginvaltuustossa purkamisen kannattajat saivat osakseen syytöksiä Turun taudista. ]]
Turun taudista on esitetty 2000-luvullakin syytöksiä, erityisesti Turun kaupunginvaltuustossa asemakaavanmuutosehdotusten yhteydessä. Esimerkiksi vuonna 2015 valtuuston myöntäessä rakennusoikeuksia Sepänkatu 5:een ja Harjattulaan esille nostettiin taas Turun tauti, vaikka samalla myös päätettiin säästää kolme vanhaa rakennusta. Turun tauti oli esillä myös Sinisen talon purkupäätöksen yhteydessä.
Sinbad – seitsemän meren sankari
Juoni
Monien muiden kommellusten jälkeen Marina ja Sinbad pääsevät viimein Erisin valtakuntaan. Eris paljastaa heille, että hänen suunnitelmansa oli tosiasiassa kelpotella Proteus teloituspölkylle Sinbadin tilalle, jotta Syrakusa jäisi sitten ilman kruununperillistä. Eris suostuu antamaan Rauhan kirjan Sinbadille, mikäli tämä kertoo rehellisesti, olisiko tämä palannut takaisin Syrakusaan ja ottanut syyt niskoilleen, jos tämä ei olisi saanut kirjaa. Kun Sinbad vastaa myöntävästi, Eris nimittää häntä valehtelijaksi ja palauttaa hänet ja Marinan sitten takaisin kuolevaisten maailmaan.
Arvioita
Turun Sanomien Päivi Valotien mukaan elokuvalla ei ole nimensä ja muutaman hahmonsa lisäksi enää mitään tekemistä klassisten, noin tuhat vuotta sitten muotoutuneiden tuhannen ja yhden yön Sinbad-satujen kanssa. ”Vauhdikkaaseen toimintaan verhottu nuoren miehen kasvutarina on lapsiperheille suunnattujen viihde-elokuvien vakioaihe, jota Sinbadin tekijät eivät onnistu varioimaan lainkaan uudistavasti.”
Pauly D
Paul DelVecchio (DJ Pauly D) on DJ. Hänen tunnetuin kappaleensa on ”Beat Dat Beat”. Muita hänen kappaleitaan ovat muun muassa ”Night of my life” sekä ”Back to love”, jossa esiintyy myös laulaja Jay Sean.
Bioniikka
Bioniikka (myös biomimetiikka, bioinspiraatio ja biognosis; sivuaa myös bionisen luovuussuunnittelun käsitettä) on biologisten menetelmien ja luonnossa esiintyvien järjestelmien soveltamista tekniikan tutkimukseen ja kehittämiseen. Sanan bioninen keksi Jack E. Steele vuonna 1958. Sen alkuperä saattaa olla kreikankielinen sana βίον, bíon, joka tarkoittaa elämän yksikköä, yhdistettynä päätteeseen -ic, joka viittaa 'kaltaisuuteen', tarkoittaen siis 'elämän kaltaista'. Joidenkin sanakirjojen mukaan sana kuidenkin muodostuu biologian ja elektroniikan yhdistelmästä.
Bathin yliopiston mekaanisen insinööritieteen osaston biomimetiikan professori Julian Vincentin mukaan ”tällä hetkellä vain noin kymmenessä prosentissa teknologiaa hyödynnetään biologian mekanismeja.”
Menetelmät
Bioniikan tutkimuksessa korostetaan usein luonnosta löydettyjen toimintojen soveltamista, sen sijaan että vain matkittaisiin biologisia rakenteita. Esimerkiksi tietojenkäsittelytieteen kybernetiikka pyrkii mallintamaan älykkäälle käyttäytymiselle luontaisia palaute- ja kontrollimekanismeja, kun taas tekoälytutkimuksessa pyritään mallintamaan älyn toimintoja riippumatta niistä nimenomaisista tavoista, joilla kyseinen toiminta mahdollistuu.
Wallac
PerkinElmer Oy ja Wallac Oy olivat vuonna 2014 Varsinais-Suomen toiseksi ja neljänneksi suurimmat yhteisöveron maksajat (4 836 523 ja 4 178 126 euroa).
Haisuapina
Haisuapina on orankia muistuttava ihmisapina-kryptidi, jollaisia väitetään asuvan Yhdysvaltojen kaakkoisosissa Oklahomassa, Pohjois-Carolinassa ja Arkansasissa, mutta erityisen usein esiintyy mainintoja Floridan Evergladesin kansallispuistosta. Olio on nimetty ulkonäkönsä ja siitä leviävän vastenmielisen hajun mukaan. Hajua on verrattu pilaantuneeseen kaaliin, vuohenlantaan ja mädänneeseen lihaan. Erään todistajan mieleen tuli koira, jota ei ole pesty vuoteen ja joka joutuu äkisti sateeseen. Yhdysvaltojen Kansallispuistopalvelun mukaan haisuapina kuuluu vain paikalliseen tarinaperinteeseen. Erityisen runsaasti havaintoja on 1960- ja 1970-luvulta Floridan suoalueelta.
Selwyn College
Selwyn College on yksi englantilaisen Cambridgen yliopiston 31 collegesta. Se perustettiin vuonna 1882 Uuden-Seelannin ensimmäisen anglikaanisen piispan George Augustus Selwynin muistoksi. Collegen vanhimmat punatiiliset osat, jotka edustavat uusgoottilaista tyylisuuntaa, suunnitteli arkkitehti Sir Arthur Blomfield. College rakennettiin Corpus Christi Collegelta ostetulle tontille, joka tuolloin oli syrjässä kaupungin keskustasta. Selwyn College alkoi hyväksyä naisia opiskelijoiksi vuodesta 1976 alkaen.
DCF77
Toimintaa hallinnoi Physikalisch-Technische Bundesanstalt, Saksan valtiollinen fysiikkalaboratorio. Asema aloitti palvelunsa vuonna 1959, aika- ja päivämäärätieto lisättiin vuonna 1973. DCF77:lle on myös varalaitteisto.
Jeff Kinney
pienoiskuva|Jeff Kinney Jeff Kinney (s. 19. helmikuuta 1971) on yhdysvaltalainen sarjakuvantekijä, joka on luonut Neropatin päiväkirja -nimisen kirjasarjan.
Lyijymonoksidi
Lyijymonoksidi eli lyijy(II)oksidi (PbO) on lyijy- ja oksidi-ionien muodostama epäorgaaninen ioniyhdiste. Yhdiste esiintyy luonnossa mineraaleina.
Uralilais-altailaiset kielet
Areaalis-typologinen kieliryhmä
Jaakko Häkkinen on hiljattain esittänyt, että jukagiirisissa kielissä esiintyvät, kantauralin tasoon palautettavat lainasanat olisivat osoitus kantauralia edeltäneen kielimuodon, esikantauralin esiintymisestä Siperiassa, vaikka itse kantauralin puhuma-alueeksi monilla perusteilla viime vuosina yksimielisesti onkin katsottu Euroopan puoleinen alue Uralvuorten eteläpäässä. Ante Aikio ei ole yhtynyt Häkkisen perusteluihin, vaan on katsonut osoitetuiksi vain lainat kantasamojedista ja esikantasamojedista kantajukagiiriin.
Siikalatvan vaakuna
thumb|upright=0.5|Siikalatvan kunnanvaakuna. Siikalatvan kunnanvaakunan on suunnitellut Mikko Savolampi vuonna 2008. Vaakuna otettiin käyttöön 1. tammikuuta 2009, kun muodostettiin Siikalatvan kunta, johon yhdistettiin Kestilän, Piippolan, Pulkkilan ja Rantsilan kunnat.
Kuollut mies vihastuu
Juoni
Sarmo ottaa puhelimitse selvää Mariasta: hän on syntynyt Riiassa, hänellä on suomalainen äiti, hän on jäänyt leskeksi ja tullut Suomeen Nansen-passilla keväällä 1940. Samaan aikaan maahan on saapunut hämäräperäinen moravialainen liikemies Josef ”Josi” Hakim, joka omistaa agentuuriliikkeen. Osoittautuu, että Lichterillä vieraillut nainen, Leila Varta, piileskelee Sarmon asunnossa, jonne hän on livahtanut miesten auki jättämästä ovesta. Hän kertoo Sarmolle käyneensä toimittamassa veljensä kirjeen itselleen tuntemattoman naisen asuntoon. Vehmer on löytänyt kirjeen Lichterin eteisen lattialta; siitä löytyy Hakimin nimi ja osoite Koivikkokujalla.
Ruotsin siirtomaat
Cape Coast
Vuonna 1652 ruotsalaiset ottivat haltuunsa Cape Coastin, joka on osa nykyistä Ghanan valtiota. Alue oli aiemmin ollut Alankomaiden ja sitä ennen Portugalin hallinnassa. Ruotsalaiset rakensivat alueen keskipisteeksi ja turvaksi Carolusburgin linnoituksen vuonna 1653. Se nimettiin Ruotsin kuninkaan Kaarle X Kustaan mukaan. Linnoitus tunnetaan nykyisin nimellä Cape Coast Castle.
Evil (kappale)
"Evil" on New Yorkilaisen Indie Rock -yhtye Interpolin kappale, joka julkaistiin alun perin albumilla Antics vuonna 2004. Kappale julkaistiin singlenä alkuvuonna 2005. Kappaleesta on julkaistu myös musiikkivideo.
Joe E. Martin
Poliisina työskennellyt Martin ohjasi 12-vuotiaan Cassius Clayn (myöhemmin nimeltään Muhammad Ali) nyrkkeilyn pariin, kun hänen polkupyöränsä varastettiin. Hän valmensi tätä seuraavat kuusi vuotta, mutta joutui sivuun, kun nuorukainen aloitti olympiavoittonsa jälkeen ammattilaisuransa. Clay neuvotteli sponsorisopimuksesta Reynolds Metals Companyn vastaavan varajohtajan Billy Reynoldsin kanssa, mutta neuvottelut katkesivat Clayn isän puututtua niihin. Reynolds oli ehdottanut, että Joe E. Martin voisi olla mukana hänen valmentamisessaan, jolloin poliiseja vihannut Cassius Clay Sr. ei voinut tätä hyväksyä. Clay teki lopulta sopimuksen Bill Favershamin johtaman sijoittajaryhmän kanssa ja hänen valmentajakseen nousi myöhemmin Angelo Dundee. He kuitenkin pysyivät läheisinä Martinin elämän loppuun asti.
Englannin ja Arojen valtioliiton sota
Taustat
Arojen valtioliitto oli voimakas afrikkalainen valtioliitto, joka hallitsi osia Nigeriasta ja Kamerunista. Valtioliitto oli kuitenkin heikkenemässä eurooppalaisten tultua alueelle, ja maan hallitseva kansa arot päätti ryhtyä toimiin kolonisteja vastaan. Arot ryhtyivät tekemään hyökkäyksiä kristittyjen ja Britannian liittolaisheimojen kimppuun 1901. Hyökkäykset johtivat brittien väliintuloon.
RN Lanciere (1938)
Palvelus
Alus suojasi 24.-25. toukokuuta 1941 laivueensa mukana 3. risteilijäviirikköä, joka oli joukkojenkuljetussaattueen kaukosuojana. Alus oli jälleen 7.-9. kesäkuuta laivueensa mukana suojaamassa Napolista Tripoliin matkanneen joukkojenkuljetussaattueen kaukosuojana olevaa risteilijäviirikköä. Se suojasi 16.-18. heinäkuuta laivueensa mukana kolmea joukkojenkuljetusalusta Tarantosta Tripoliin.
Alus lähti 22. maaliskuuta 1942 aamuyöstä kello yksi Messinasta kontra-amiraali Angelo Paronan 3. risteilijäviirikköä suojanneen 13. hävittäjälaivueen mukana osallistuakseen toiseen Syrtinlahden taisteluun. Satamasta merelle lähdettäessä sää oli hyvä, mutta se huononi nopeasti. Hieman kello kymmenen jälkeen aluksen piti vähentää nopeus 30 solmuun kovan merenkäynnin vuoksi. Iltapäivällä sää merenkäynti oli entistä kovempaa ja aallot löivät kansirakenteisiin. Ilmoitusten mukaan tuulen nopeus oli yli 20 solmua, minkä nostattamat aallot olivat 2,5-4 metriä korkeita. Lanciere vähensi nopeutta entisestään ensin 26 ja lopulta 22 solmuun. Muutamat luukut rikkoutuivat ja konehuoneen valot sammuivat. Lisäksi alukseen pääsi vettä kannelta.
Wilde (elokuva)
Juoni
Elokuvan tapahtumat alkavat vuodesta 1882. Oscar Wilde on luentokiertueella Yhdysvalloissa, ja hän vierailee Coloradon Leadvillessa. Värikkäästä persoonallisuudestaan huolimatta Wilde löytää yleisönsä paikallisten kaivosmiesten parissa huvittaen heitä kertomuksilla renessanssimies Benvenuto Cellinistä.
NHL (lehti)
Lehti lakkautettiin erillisenä julkaisuna kesällä 2014, mutta NHL:n juttujen julkaisemista jatketaan saman kustantamon Voima-lehdessä.
Chris Bigras
Junioriura
Toisella OHL-kaudellaan Bigras pelasi 68 ottelua tehoilla 8+30=38. Hän oli kauden päätteeksi liigan tehopörssin seitsemäs lukemalla +35. Lisäksi hänet valittiin pelaamaan CHL Top Prospects Gameen. Bigras pelasi kauden aikana myös Ivan Hlinkan muistoturnauksessa sekä alle 18-vuotiaiden maailmanmestaruuskilpailuissa. Kanada voitti molemmissa turnauksissa mestaruudet.
Ammattilaisura
Bigras osallistui Avalanchen kautta 2015–2016 edeltäneelle harjoitusleirille, josta hänet kuitenkin lähetettiin farmiin. Tammikuussa 2016 hänet nostettiin ensimmäisen kerran NHL-kokoonpanoon. Bigras debytoi 14. tammikuuta Avalanchen 3–0 -voitossa New Jersey Devilsiä vastaan. Hän sai ensimmäisen tehopisteensä seuraavassa ottelussa 16. tammikuuta Columbus Blue Jacketsia vastaan. Bigras teki ensimmäisen maalinsa 2. helmikuuta Minnesota Wildia vastaan. Yhteensä hän pelasi ensimmäisellä kokonaisella ammattilaiskaudellaan 31 NHL- ja 37 AHL-ottelua.
Johan Olof Wallin
Elämä ja ura
Vuoden 1986 Ruotsin kirkon virsikirjassa on edelleen 79 Wallinin virttä, joista 39 on hänen kirjoittamiaan. Suomen evankelis-luterilaisen kirkon suomenkielisessä virsikirjassa on kymmenen ja ruotsinkielisessä virsikirjassa 14 Wallinin kirjoittamaa, muokkaamaa tai ruotsintamaa virttä.
Swordquest
Kilpailu
Atari piti kilpailun, jossa pelattiin Swordquest -pelejä ja yritettiin löytää vihjeitä, jotka lähetettiin sitten Atarille. Kilpailua ei kuitenkaan pidetty loppuun, koska Atari ostettiin.
Haiphongin pommitus
Seuraukset
Haiphongin vietnamilainen kaupunginosa kärsi tulituksessa mittavat vahingot. Ranskalaisen amiraali Robert Marie Joseph Battetin arvion mukaan tulituksessa kuoli noin 6 000 vietnamilaista, mutta eri tahot ovat maininneet myös muita lukuja. Kaikkien kuolleiden määrä on saattanut olla jopa 20 000. Taistelut Haiphongissa päättyivät 28. marraskuuta mennessä, mutta Haiphongin pommitus oli rikkonut ranskalaisten ja vietnamilaisten välit lopullisesti. Tilanne johti pian Indokiinan sodan täyteen puhkeamiseen.
Lucien Leduc
Ura valmentajana
1963 Leduc siirtyi sveitsiläisen Servetten peräsimeen. Hänen johdollaan geneveläisseura oli lähellä mestaruutta niin liigassa kuin cupissakin, mutta joutui tyytymään hopeaan. 1966 hän jätti Servetten ja siirtyi marraskuussa Algerian maajoukkueen päävalmentajaksi.
Narvan Markkinat
Markkinoiden perinteinen ohjelma on vuosien saatossa tuonut esille paikallisen historian, kädentaidot ja tavat. Monelle markkinoiden kohokohta on historiallinen kulkue ja tervahauta tuoksuineen ja tervamiehineen. Lapset on huomioitu omalla alueellaan, missä on erilaisia pajoja ja monenlaista toimintaa. Musiikkielämyksistä vastaa 111-vuotias Narvan Soittokunta. Yli sata markkinamyyjää tarjoaa tuotteitaan ja syötävää. Iltaisin järjetetään Narvan lavalla markkinatanssit.
Max Martin
Martin on kirjoittanut tai ollut mukana kirjoittamassa kahtakymmentä Billboard Hot 100 -singlelistan ensimmäiselle sijalle noussutta hittiä, joita ovat muun muassa Britney Spearsin ”…Baby One More Time” ja ”Hold It Against Me”, Katy Perryn ”I Kissed a Girl” ja ”Roar”, Pinkin ”So What” sekä Taylor Swiftin  ”Shake It Off”. Martin on kolmantena lauluntekijöistä, joilla on eniten listaykkösiä; hänen edellään ovat vain Paul McCartney (32) ja John Lennon (26). Martin on myös tuottanut 18 Yhdysvaltain ykkössingleä; tuottajista vain The Beatlesin tuottaja George Martin on hänen edellään 23 listaykkösellään.
Säätyvaltiopäivät 1863
Helsingin valtiopäivät 1863–1864 olivat Suomen autonomian ajan toiset säätyvaltiopäivät. Ne kutsuttiin koolle Venäjän keisari Aleksanteri II:n määräyksestä. Vuoden 1863 valtiopäivät käytännössä aloittivat 1900-luvun alkuun saakka jatkuneen valtiopäivien säännöllisten kokoontumisten ajan ja siten päättivät 54 vuotta – aina Porvoon valtiopäivistä asti – jatkuneen ”valtioyön”.
Toiminta ja päätökset
Valtiopäivät hyväksyivät hallitsijan esityksen useiden aatelin privilegioiden lakkauttamisesta. Näitä olivat muun muassa aatelin yksinoikeus säterien omistukseen, vapautus henkirahan maksamisesta, oikeus pitää säteritiloilla krouveja sekä oikeus erityiskohteluun kaksintaisteluja koskeneissa oikeusjutuissa. Lisäksi Helsingin valtiopäivät myönsivät lisävaroja kansakoulujen perustamiseen ja kielsivät paloviinan kotipolton. Jatkossa oikeus paloviinan valmistamiseen oli vain tehtailla.
Kuopion ylioppilasteatteri
Tila
KYTin näyttämönä toimii nykyään Työnkulman (Ruplan) 3. kerroksen pieni sali (Maaherrankatu 25), jossa teatteri on ollut vuosina 1998–2006 ja vuodesta 2008.
Kallirhoe (kirja)
Historia
Teoksen kirjoittajasta Kharitonista ei tiedetä juuri mitään muuta kuin romaanista käy ilmi. Hänet ja teoksen kirjoitusaika ajoitetaan nykyään yleensä vuosien 50 ja 150 välille.
Historiallinen perusta
Teos sijoittuu historialliseen tilanteeseen noin vuoteen 400 eaa. Myös osa Kallirhoen henkilöhahmoista voidaan yhdistää historiallisiin henkilöihin, vaikkakaan heidän kuvauksensa eivät aina ole historiallisesti täsmällisiä. Hermokrates oli historiallinen syrakusalainen kenraali. Hänellä oli tytär, jonka nimeä ei tiedetä, ja joka meni naimisiin Dionysios I:n kanssa. Tämä Dionysios toimi Syrakusan tyrannina vuosina 405–367 eaa., sen sijaan että olisi asunut Miletoksessa.
Pitkälehtikihokki
Levinneisyys
Pitkälehtikihokkia tavataan Euroopassa Britteinsaarilta, Itä-Ranskasta ja Alppien alueelta itään Keski-Venäjälle saakka. Etelässä levinneisyysalue rajoittuu Pohjois-Italiaan, Unkariin sekä Pohjois-Romaniaan ja -Ukrainaan. Pohjoisessa lajia tavataan Fennoskandian pohjoisosiin ja Pohjois-Venäjälle saakka. Pienempiä esiintymiä on muun muassa Pyreneillä, Kreikassa, Keski-Romaniassa ja Etelä-Ukrainassa. Levinneisyysalue jatkuu hajanaisena Venäjällä Aasian puolelle läpi Etelä- ja Keski-Siperian aina Tyynellemerelle saakka. Lajia kasvaa myös Pohjois-Japanissa. Pohjois-Amerikassa pitkälehtikihokkia kasvaa suuressa osassa Alaskaa ja Kanadaa arktisimpia alueita lukuun ottamatta, sekä etelämpänä myös Kalliovuorilla. Lajia tavataan myös Havaijilla.
Nuijahai
Anatomia
Nuijahai voi olla 1,5 metriä pitkä ja painaa enintään 10,8 kiloa, joten se on pienin vasarahaiden heimon jäsen. Meksikonlahden naarasnuijahait kasvavat harvoin yli 130 senttimetriä pitkiksi ja urokset harvoin yli 110 senttisiksi. Väritykseltään nuijahai on päältä harmaa tai harmaanruskea ja alta vaaleampi, kyljissä voi olla pieniä tummia laikkuja. Pää on litteä ja lapionmuotoinen ja pituudeltaan 18–25 % ruumiin kokonaispituudesta, ja se on huomattavasti pyöreämpi kuin muilla vasarahaiden heimon lajeilla.
Lisääntyminen
Nuijahait lisääntyvät nopeasti, ja poikueet ovat suuria. Nuijahaiden uskotaan parittelevan keväällä, syksyllä tai jopa minä vuodenaikana tahansa. . Parittelun jälkeen naaraat voivat varastoida spermaa jopa neljä kuukautta ja suorittaa hedelmöityksen silloin kun itse haluavat. Nuijahain raskaus kestää 4–5 kuukautta. Naaraat tuottavat munia ja säilyttävät niitä sukuelimissään, joissa alkiot kehittyvät munien sisällä, kunnes ne ovat tarpeeksi kypsiä syntymään. Syntyminen tapahtuu loppukesästä tai alkusyksystä. Vastasyntyneet poikaset ovat 35-40 senttimetriä pitkiä. Poikueessa on 4–16 poikasta. Synnytettyään emo menettää ruokahalunsa ja välttelee koiraita.
Krasnooktjabrskin piiri
Väestö
Pääelinkeino on maanviljely. Piirissä toimii 21 maatalousyritystä ja 49 yksityisviljelijää. Lisäksi on pienimuotoista elintarviketeollisuutta ja kalankasvatuslaitos.
Kivisoja
Kivisoja on kylä Somerolla. Kylän väkiluku vuonna 2011 oli 98, mikä teki siitä Someron 47 varsinaisesta kylästä väkiluvultaan kahdenneksikymmenenneksiviidenneksi suurimman. Kivisojan naapurikyliä ovat Ihamäki ja Ylenjoki lännessä, Pajula pohjoisessa ja Hirsjärvi ja Palikainen idässä.
Adenylaattikinaasi
Adenylaattikinaasi ja sairaudet
Retikulaarisessa dysgeneesissä autosomaalisesti periytyvä mutaatio aiheuttaa adenylaattikinaasin isoentsyymin AK2:n erittymisen heikentymistä ja puutostilan. Tämä johtaa solumuutoksiin, jotka aiheuttavat sisäkorvaperäisen kuulovian ja kuurouden.
Penismurtuma
Murtuessaan penis taittuu ja sen paisuvainen repeää. Penismurtuman yleisimpiä tuntomerkkejä ovat murtuessa kuuluva napsahdus, kipu, turvotus, mustelmat ja peniksen käyristyminen.
Jäkälät
Rakenne
Jäkälien yhteyttävät fotobionttisolut sijaitsevat usein tasaisesti sekovarressa. Useimpien lehti- ja pensasjäkälien sekä monien rupijäkälien sekovarsi on kerrostunut ja muodostunut ylä- ja alapinnan kuorikerroksesta ja niiden välissä olevasta mallosta, jonka yläosassa on fotobionttikerros. Tiivis kuorikerros on muodostunut tiukasti pakkautuneista sienirihmoista, ja se suojaa fotobionttisoluja kulumiselta, kuivumiselta ja liialliselta ultraviolettisäteilyltä. Alapinnan kuorikerros puuttuu esimerkiksi siimes- ja nahkajäkäliltä. Malto on löyhää sienirihmastoa, mutta naavoilla se on tiukasti yhteenkasvaneiden rihmojen muodostama kuminauhamainen keskusjänne.
RN Airone
Palvelus
Alus upposi 12. lokakuuta 1940 Cape Passeron taistelussa.
Barney-karhu ja Benny-aasi
Sarjakuvien uusintapainoksia muissa maissa
Englanniksi Barksin piirtämiä Benny- ja Barney-sarjoja on julkaistu uusintoina harvoin. Vuonna 1979 ilmestyi mustavalkoinen Barks Bear Book, johon oli koottu kaikki Barksin piirtämät ei-Disney-sarjakuvat. Yhdysvaltalaisessa Tom & Jerry -lehdessä julkaistiin 1990-luvulla muutamia k.o. sarjoista värillisinä
Karvayökönlehti
Levinneisyys
Karvayökönlehti on pohjoisen pallonpuoliskon pohjoisimpien alueiden laji. Euroopassa sitä tavataan ainoastaan Keski- ja Pohjois-Ruotsissa ja -Norjassa sekä Pohjois-Suomessa ja Luoteis-Venäjällä. Aasiassa lajia kasvaa paikoitellen Pohjois-Siperiassa sekä Keski- ja Itä-Siperiassa. Pohjois-Amerikan puolella karvayökönlehteä kasvaa Alaskassa ja Kanadan pohjoisosissa.
Ratomir Dujković
Ura pelaajana
Dujković debytoi Punaisen tähden edustusjoukkueessa kauden 1963/64 lopulla ja nousi sittemmin seuran ykkösmaalivahdiksi. Hän oli torjuntavastuussa muun muassa Punaisen tähden edetessä Euroopan Cupin välieriin 1971. Hän pelasi myös neljä maaottelua Jugoslavian maajoukkueessa.
Karl Mildenberger
Mildenberger muistetaan ensimmäisenä vasenkätisenä (nyrkkeilytermein southpaw) ottelijana, joka on päässyt raskaansarjan maailmanmestaruusotteluun. Frankfurt am Mainissa 10. syyskuuta 1966 käydyssä ottelussa hän hävisi mestaruutta puolustaneelle Muhammad Alille kymmenennessä erässä tyrmäyksellä. Mildenbergerin vasenkätisyys ja omalaatuinen tyyli aiheuttivat Alille muutamia vaikeuksia ottelun aikana. Ottelu oli ensimmäinen Saksassa järjestetty raskaan sarjaan MM-ottelu. Mildenberger päätti uransa 31-vuotiaana. Hän kohtasi aikakautensa suuruuksista Alin lisäksi Zora Folleyn, Eddie Machenin, Oscar Bonavenan ja Henry Cooperin. Nyrkkeilyuransa jälkeen Mildenberger tienasi elantonsa uimavalvojana.
Kreikan klassinen kuvanveisto
Kreikkalainen kuvanveisto, samoin kuin muukin taide, kehittyi klassisella kaudella huippuunsa. Kuvanveistotaiteen nopea kehitys alkoi 400-luvun eaa. Ateenassa kaupungin noustua persialaissotien jälkeen merkittävimmäksi kaupunkivaltioksi. Veistokset kuvasivat pääasiassa idealisoituja ihmishahmoja, alastomia miehiä ja pitkään pääasiassa verhottuina olleita naisia. Kuvanveistäjät tavoittelivat ihanteellisia mittasuhteita. Ajan myötä veistokset kehittyivät yhä realistisemmiksi, asennot vapautuivat, ja myös tunneilmaisu kehittyi. Samalla myös naisvartaloita alettiin kuvata yksityiskohtaisemmin ja lopulta myös alastomina.
Volgan-Itämeren jokireitti
Volgan jokireitin yhteys Keski-Dneprin alueeseen
Volgan jokireitillä pystyi siirtymään Donilta Kaspianmerelle vetotaivalta pitkin, jota erityisesti varjagikauppiaat käyttivät. Arabimaantieteilijöiden, kuten Ibn Khordadbeh, Ibn Rustah ja Ibn Fadla, mukaan he tulivat sinne Dneprin alajuoksulta. Ibn Fadlan seilasi Volgaa ylävirtaan Volgan Bolgariaan asti vuosina 921–922. Kun kauppiaat pääsivät Kaspianmeren etelärannalle, he jättivät laivat ja matkustivat kameleilla Bagdadiin, Balkhin ja Transoxianaan. Ibn Khordadbehin kirjassa Matkojen ja maiden kirja 800-luvulta mainitaan, että kauppiaat kävivät paimentolais-oguzien luona ja jopa Kiinassa asti. 950-luvulla Bysantin keisari Konstantinos VII mainitsi De Administrando Imperio -teoksessaan, että Perekopissa oli kanava, jota pitkin pääsi Dneprin suistosta Azovanmerelle niin, ettei tarvinnut kiertää Krimiä Mustanmeren kautta. Ajan kuluessa kanava liettyi ja muuttui läpipääsemättömäksi metsäksi.
Kreikan klassinen kuvanveisto
Lysippos
Lysippos toimi klassisen kauden lopulla ja hellenistisen kauden alussa noin 360–305 eaa. Hän oli tuottelias ja toimi pitkään, ja hänen sanotaan tehneen veistosta, joista kaikki olivat pronssista. Hänen tunnetuimpiin veistoksiinsa lukeutuvat muun muassa Apoksyomenos eli Kaapija ja Farnesen Herakles. Lysippos oli myös Aleksanteri Suuren hovikuvanveistäjä, ja teki lukuisia Aleksanterin pronssisia rintakuvia.
Muita veistoksia
Eräitä esimerkkejä säilyneistä myöhemmän klassisen kauden alkuperäisistä pronssiveistoksista ovat Pireuksen Athene ja toinen kahdesta Pireuksen Artemiista, jotka ovat esillä Pireuksen arkeologisessa museossa.
Vaikutus ja perintö
Hellenistinen kuvanveisto oli monella tavalla klassisen kuvanveiston jatkumoa. Erityisesti klassista tyyliä jäljitteli myöhemmän hellenistisen kuvanveiston klassisoiva koulukunta, joka syntyi 100-luvulla eaa. Jäljittely oli niin taitavaa, että osaa tällaisista kopioista on nykyaikana luultu pitkään klassisiksi. Roomalaisella kaudella klassisia veistoksia kopioitiin paljon, ja kopioinnista tuli suoranaista teollisuutta, mikä näkyy säilyneiden kopioiden määrissä. Klassisia veistosaiheita myös muunneltiin, ja siksi niistä on säilynyt lukuisia eri tyyppejä. Roomalaiset ihailivat erityisesti Praksitelesta.
Volgan-Itämeren jokireitti
Volgan jokireitin yhteys Keski-Dneprin alueeseen
Jokireittien lisäksi käytössä oli myös maareitti Volgan Bolgarian ja Kiovan välillä 900-luvun alussa. Se kulki aroilla rajaseutuja pitkin. Se oli noin 1 400 kilometriä pitkä ja siinä oli 20 asemaa.
Francisco Javier Stegmeier Schmidlin
thumb|right|Francisco Javier Stegmeier Schmidlinin vaakuna
Kalaharinkiuru
Kalaharinkiuru (Mirafra passerina) on eteläisen Afrikan ruohoaavikoilla elävä varpuslintu.
Koko ja ulkonäkö
Linnun pituus on noin 14 cm ja paino 21–28 g.
Esiintyminen
Kalaharinkiuru elää Botswanassa, Namibiassa, Etelä-Afrikassa, Sambiassa ja Zimbabwessa. Sen elinympäristön laajuus on noin 1,4 miljoonaa neliökilometriä.
Ravinto
Kalaharinkiurut syövät siemeniä ja pieniä selkärangattomia.
PPC
PPC voi tarkoittaa seuraavia asioita:
Luettelo Ranskan tiedeakatemian jäsenistä
A
Jacques d'Allonville – Antoine d'Abbadie d'Arrast – Anatole Abragam – Jean le Rond d'Alembert – Claude Allègre – Christian Amatore – Sebastian Amigorena –Jean-Claude André – Jacques Angelier – Vladimir Arnol'd – Jacques Arsac – Philippe Ascher – Alain Aspect – Ivan Assenmacher – Sir Michael Atiyah – Thierry Aubin – Jean Aubouin – Pierre Auger
W
Zhen-Yi Wang – Pierre Weiss – Jean Weissenbach – Éric Westhof – Andrew Wiles – Edward Witten – Gérard Wlérick – Élie Wollman – Lodewijk Woltjer – Kurt Wüthrich
Giuseppe Pinto
5. helmikuuta 2002 Pinto sai lisäksi nimityksen nuntiukseksi Kap Verdelle ja Maliin, 5. maaliskuuta vielä Guinea-Bissauhun. Hänet siirrettiin 6. joulukuuta 2007 nuntiukseksi Chileen ja 10. toukokuuta 2011 Filippiineille.
Lil Mosey
Lathan Moses Stanley Echols (s. 25. tammikuuta 2002), taiteilijanimeltään Lil Mosey, on yhdysvaltalainen rap-artisti. Hän nousi kuuluisuuteen "Pull Up" -singlellään 2017. Hänen debyyttialbuminsa Northsbest julkaistiin 19. lokakuuta 2018. Hänen menestynein kappaleensa "Blueberry Faygo" nousi Billboard Hot 100 -listalla sijalle 8.
Naskalivyömesikko
Levinneisyys ja elinympäristö
Naskalivyömesikkoa tavataan Australian itärannikolla. Lajia tavataan alueelta, joka ulottuu Queenslandista rannikkoa pitkin Etelä-Australian itäosiin. Lisäksi lajia tavataan Tasmaniassa ja Kengurusaarella. Linnun elinympäristöä ovat metsät, metsiköt ja nummet. Naskalivyömesikkoa voidaan tavata myös puistoissa ja puutarhoissa.
Pakkausten hyötykäyttö Suomessa
Pakkausten hyötykäyttövelvoite
Pakkauksiin liittyvä hyötykäyttövelvoite on lakisääteinen velvoite yrityksille. Se koskee kaikkia pakkaajia ja pakattuja tuotteita maahantuovia yrityksiä, joiden liikevaihto on 1 miljoonaa euroa tai enemmän.
Hyötykäyttövelvoitteiden hoitaminen
Yleensä yritykset käyttävät useita erilaisia pakkauksia tai pakkausmateriaaleja. Yritys harvoin tietää, mihin sen tuotteiden pakkaukset lopulta markkinoilla päätyvät. Pakkausjätteiden kerääminen ja kierrätyksen järjestäminen tulisi erittäin kalliiksi yksittäiselle yritykselle. Rinkiin liittyneen yrityksen ei tarvitse yksin vastata järjestelmän ylläpidosta, vaan se osallistuu yhteisiin kustannuksiin olemalla mukana tuottajien yhteisessä järjestelmässä.
Hyötykäyttöjärjestelmä
Hyötykäyttöjärjestelmällä pakkausmateriaaleja hyödynnetään ja niiden hyödyntämistä kehitetään paitsi ympäristön, yritysten ja ihmisten kannalta myös taloudellisesti ja teknisesti tehokkaimmalla ja järkevimmällä tavalla. Euroopan yhteisön ympäristöä koskevan 6. toimintaohjelman mukaan pakkausten hyötykäyttöjärjestelmän ”tavoitteena on hyödyntää ja kierrättää jätteitä mielekkäästi eli siihen määrään saakka, jossa ympäristölle koituu edelleen nettohyötyä ja kierrätys on taloudellisesti ja teknisesti toteuttamiskelpoista."
BK-0010
BK-sarjan koneet käyttivät neuvostoliittolaista 16-bittistä K1801VM1-mikroprosessoria, joka oli PDP-11-yhteensopiva (11/03 LSI-11 -käskykanta). Muilta ominaisuuksiltaan ne muistuttivat läheisesti 1980-luvun alkupuolen länsimaisia kotimikroja: keskusmuistia oli 32 kilotavua, tallennusvälineenä kasettiasema ja ainoana näyttötilana 512x256 pikselin mustavalkotila. Äänestä vastasi yksinkertainen Spectrum-tyylinen "piipperi". ROM-varusohjelmana oli FOCAL-kielen tulkki länsimaissa suositun BASICin sijaan.
Vahteronmäki
Vahteronmäki on Kouvolan pienalue, Keskustan suuralueella. Se sijaitsee Vahteron kaupunginosassa. Alueella sijaitsee Vahteron alakoulu. Koulun yhteydessä sijaitsi ennen myös kehitysvammaisille suunnattu Mäntypuiston koulu, joka on nykyään lakkautettu.
Itämerennorppa
Elinympäristö
Ilmastonmuutoksen on arveltu muuttavan radikaalisti Itämeren talvisia jääolosuhteita. Heikot jäätalvet vaikeuttavat norppien lisääntymistä, ja tulevaisuudessa kuuttien kannalta riittävästi jäätä löytyy ehkä vain Pohjanlahdelta. Norppien kannan kasvua uhkaa myös ympäristömyrkyistä johtuva hedelmättömyys, jonka takia viidesosa aikuisista naaraista on pysyvästi lisääntymiskyvyttömiä.
Okluusiorintama
Kylmän ja lämpimän rintaman törmätessä syntyy noin 100–200 km:n levyinen sadealue, joka alkuvaiheessa muistuttaa sääkartalta katsoen Y-kirjaimen kantaa, sitten J-kirjainta. Pistettä, jossa kylmä ja lämmin rintama törmäävät ja haarautuvat, sanotaan okluusiopisteeksi. Okluusiorintamassa on kaksi kylmää ilmamassaa vastakkain ja lämmin ilmamassa näiden yllä. Sen mukaan, kumpi ilmamassa, väistyvä vai etenevä, on kylmempi, okluusiorintamat jaetaan kylmään ja lämpimään okluusioon. Okluusiorintaman loppu on siihen liittyvien pilvien hajaantuminen matalapaineen täyttyessä. Tällöin lämmin ilma on kohonnut linssimäiseksi pisaraksi ilmakehän yläosiin. Jäljelle jää vain kuuropilvistä koostuva pilvipyörre. Kuuropilvet hajoavat lopulta cirruspilviksi. Kesällä sekä kylmä että lämmin okluusio voivat tuoda ukkosta.
Greg Joy
Joy saavutti Montréalin 1976 olympialaisten korkeushypyssä hopeaa tuloksella 223 cm, jonka hän ylitti kolmannella yrityksellään parantaen kauden siihen mennessä parasta tulostaan kahdella senttimetrillä. Isäntämaa Kanada jäi kisoissa ilman kultamitalia ja Joy oli maan ainoa yleisurheilumitalisti.
Metropolis Pt. 2: Scenes from a Memory
Metropolis Pt. 2: Scenes from a Memory on konseptialbumi, joka käsittelee muun muassa jälleensyntymistä, rakkautta, murhaa ja uskottomuutta. Kuten albumin nimestä voi päätellä, se on jatkoa Dream Theaterin toiselta albumilta Images and Words löytyvälle kappaleelle "Metropolis Pt. 1: The Miracle and the Sleeper". Nimetessään alkuperäistä kappaletta yhtye ei kuitenkaan ollut suunnitellut jatko-osan tekemistä; nimi oli tarkoitettu vitsiksi. Vasta fanien toistuvien pyyntöjen jälkeen yhtye päätti alkaa työstää toista osaa. Sen oli alun perin tarkoitus olla mukana Falling into Infinity -albumilla yhtenä 20-minuuttisena kappaleena, mutta levy-yhtiön oltua haluton julkaisemaan tuplalevyä se jouduttiin karsimaan muun materiaalin ohella. Touring into Infinity -kiertueen jälkeen yhtye päätti laajentaa aiemmin hyllytetyn kappaleen kokonaiseksi albumiksi. Albumi loppuu samaan ääneen, millä seuraava levy Six Degrees of Inner Turbulence alkaa.
Tarina lyhyesti
Nicholas menee uudelleen hypnoterapiaan ja saa lisätietoa murhatapahtumasta. Hän lukee hypnoottisessa tilassa lehtiartikkelia, jossa silminnäkijä Edward Baynes kertoo kuulleensa kammottavan äänen ja nähneensä kuolleen naisen sekä hänen vieressään aseistetun miehen, joka ampui itsensä. Ampuja oli Edwardin veli Julian, joka oli juuri eronnut Victoriasta Julianin rappiollisten elämäntapojen takia. ("Beyond This Life")
Antonios Diogenes
Antonioksen teos oli matkakertomus, joka kertoi nimensä mukaisesti ihmeellisistä matkoilla kohdatuista asioista Thulen tuolla puolen. Se ei ole säilynyt nykyaikaan.
Kylmä rintama
thumb|230px|Kylmän rintaman kuuro- ja [[ukkospilviseinämä kaukaa katsottuna, lähempänä kumpupilviä. Huomaa kuuropilvien yläosan alasinmaiset, kuituiset muodot.]] thumb|230px|Lähestyvä kesäinen kylmä rintama, jossa näkyy kehittymässä olevia [[Cumulus congestus ja Cumulonimbus calvus-tyyppisiä kumpupilviä ja ukkospilviä vallina. Ylhäällä näkyy lautasmainen mantelipilvi.]]
Kylmä rintama matalapaineessa
thumb|right|200px|Kylmän rintaman jälkeisiä pilviä viileässä ilmamassassa Kylmä rintama on kesällä viileän polaarisen ilman työntymistä lämpimään keskileveysasteiden ilmaan. Kylmän rintaman jako hitaaseen ja nopeaan on jonkin verran keinotekoista, koska muutos nopeasta hitaaseen on asteittainen. Kylmän rintaman nopeus 20–80 km/h. Se onko rintama tyypiltään nopea vai hidas, ei riipu nopeudesta. Nuorten matalapaineiden kylmät rintamat ovat yleensä hidasta tyyppiä. Lähellä matalapaineen keskusta rintama on tyypiltään nopeampi, näin varsinkin voimakkaassa, syvenevässä matalapaineessa.
Kylmä rintama saattaa esiintyä hyvin erilaisena tilanteesta riippuen. Joskus siihen liittyy vain tavallista suurempaa pilveilyä. Jos kylmässä rintamassa on voimakkaita ylätuulia, sen aiheuttama kylmän ilman kiila jyrkkenee seinäksi, mikä heikentää kuuropilvien voimaa, koska seinä syö lämpimän, kostean ilman, jota sade vaatii.
Thulen takaiset ihmeet
Thulen takaiset ihmeet oli Antonios Diogeneen kirjoittama antiikin kreikkalainen romaani, joka ei ole säilynyt nykyaikaan. Se oli matkakertomus, joka kertoi nimensä mukaisesti ihmeellisistä matkoilla kohdatuista asioista jossakin Thulen tuolla puolen.
Sisältö
Teoksen laajuus selittyy sillä, että suuri osa siitä lienee ollut paradoksografista aineistoa, jossa eri henkilöt kertovat matkoillaan näkemistä paikoista ja kansoista. Teos on sisältänyt myös filosofisia ja uskonnollisia ajatuksia, ja siinä on joitakin merkkejä uuspythagoralaisuudesta.
Violettisapelikolibri
Violettisapelikolibri (Campylopterus hemileucurus) on keskiamerikkalainen kiitäjälintu. Sen esiintymisalue ulottuu Meksikon eteläosista Keski-Amerikkaan Panaman länsiosiin. Lajista tunnetaan kaksi alalajia. Ferdinand Deppe kuvaili lajin holotyypin Meksikosta vuonna 1830. Auktoriksi mainitaan myös Ferdinandin veli Wilhelm Deppe.
Rauhanpiippu (romaani)
Juoni
Nefortalainen kersantti Milita Forto saa tehtäväkseen viedä filosofi Petro Pacpipon turvaan Nefortan itäiseen naapurimaahan Mielkukoon. Pacpipon arvellaan nimittäin olevan hyödyksi propagandanlaatijana. Forton mielestä Pacpipon puheet armeijasta ovat erittäin röyhkeitä, mutta hän auttaa tätä kuitenkin pakenemaan täyttääkseen esimieheltään, eversti Milita Planolta saamansa käskyn. Kaksikko on jo ennen matkansa alkua vähällä jäädä banditolaisten sotilaiden käsiin, sillä myös Bandito on oivaltanut tunnetun filosofin tärkeyden.
UAZ-469
Ominaisuuksia
Auton huippunopeus oli 100 km/h, maavara oli 220 mm ja kääntösäde 6,5 metriä. Rengaskoko oli 8,40-15". Suurin lähestymiskulma on 50 ja jättökulma 45 astetta.
Luis Mariano Montemayor
Aiempien nimitystensä lisäksi Montemayor sai 17. syyskuuta 2008 vielä nimityksen nuntiukseksi Guinea-Bissauhun.
José Lampra Cà
José Lampra Cà (s. 5. tammikuuta 1964) on guineabissaulainen roomalaiskatolinen piispa. Hänet vihki papiksi Bissaun hiippakuntaan Settimio Arturo Ferrazzetta 27. joulukuuta 1997. Hänet nimitettiin Bissaun vihkipiispaksi sekä Leptiminuksen titulaaripiispaksi 13. toukokuuta 2011, ja piispaksi vihkiminen seurasi 12. marraskuuta. Pääkonsekraattorina toimi José Câmnate na Bissign, jota avustivat Carlos Pedro Zilli ja Luis Mariano Montemayor.
Nexus 5
Nexus 5:n käyttöjärjestelmä on puhdas Android-käyttöjärjestelmä, eli puhelimen valmistaja LG ei ole tuonut siihen omia lisäyksiään tai muutoksiaan. Puhelin ei kuitenkaan tule saamaan enää päivityksenä Android 7.0 -käyttöjärjestelmää, joka julkaistiin 22.8.2016.
Harmaaloistolepinkäinen
Harmaaloistolepinkäinen (Chlorophoneus bocagei) on afrikanlepinkäisten heimoon kuuluva varpuslintu.
Levinneisyys
Harmaaloistolepinkäistä tavataan Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa ja Ugandassa. Laji on luokiteltu elinvoimaiseksi.
Sadekuuro
Sadekuuroja esiintyy jatkuvasti tropiikissa pasaatien kohtaamisvyöhykkeellä. Kylmätalvisella ilmastoalueella, kuten Suomessa, niitä syntyy talvella vähemmän kuin kesällä. Sadekuurot liittyvät monesti kylmään rintamaan, okluusiorintamaan, matalan solaan ja ylämatalaan. Täyttyvä vanha matalapaine on sadekuuroille edullinen. Sadekuuroja esiintyy lämpimän ja kylmän rintaman välisessä kosteassa, helteisessä ilmamassassa ja myös kylmän rintaman jälkeen. Mantereille sadekuurot ovat yleisimpiä lämpimänä vuodenaikana iltapäivällä ja illalla, kun aurinko lämmittää maanpintaa voimakkaasti luoden epävakautta ilmakehään, mutta merillä ne esiintyvät tavallisemmin syksyllä yöllä ja aamulla, kun lämmin, kostea meri on ympäröivää ilmakehää lämpimämpi.
Iltapäiväkuurot esiintyvät yleensä kello 14 ja 17 välillä.
Jarensk
Kylä mainitaan ensimmäisen kerran vuonna 1384. Sijainti Siperiaan johtaneen reitin varrella edisti sen kehitystä. Vuonna 1780 Jarenskista tuli kaupunki ja Vologdan lääniin kuuluneen kihlakunnan keskus. Kihlakuntaan kuului myös nykyisen Komin tasavallan eteläosa. 1800–1900-lukujen vaihteessa kaupunki toimi poliittisesti epäluotettavien henkiöiden karkotuspaikkana. Vuonna 1924 Jarensk menetti kaupungin statuksen.
Luettelo pikkuplaneetoista: 236001–237000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 236001:stä ja päättyen 237000:een. Kokonaisen luettelon löytää katsomalla Luettelo pikkuplaneetoista.
Ylenjoki (Somero)
Ylenjoki on kylä Somerolla. Sen naapurikyliä ovat Kultela ja Ihamäki lännessä ja Kivisoja ja Hirsjärvi idässä. Kylän vanha tontti on sijainnut Virkaanjoen varressa Kultelan kylätonttia vastapäätä, Ylenjoen sillan päässä.
Chilen maanjäristys 2010
Tsunami
Tsunamiaalto eteni Chilen lisäksi Peruun, Ecuadorin, Costa Ricaan, Ranskan Polynesiaan ja Meksikon rannikolle. Tsunamin raportoitiin osuneen esimerkiksi Juan Fernándezin saarille. Ihmishenkien menetykseltä vältyttiin Ranskan Polynesiassa, jossa tsunamiaalto kohosi neljään metriin. Havaijilla ja Australiassa tsunamiaallot eivät aiheuttaneet vakavia tuhoja.
Kuuropilvi
Talvella kuuropilvet ovat useimmiten matalia. Pääosin se johtuu siitä, että kylmä ilmakehä on kesäistä lämmintä vakaampi. Lisäksi troposfäärin yläraja on alempana kuin kesällä.
Ukkospilven kehitys
Jääkiteiden muodostuminen pilvessä käynnistää sateen: Pienistä jääkiteistä tulee ytimiä, joihin tarttuu pieniä pilvipisaroita. Näin pisarat kasvavat suuriksi. Hyvin korkeisiin kuuropilviin syntyy rakeita, mikä muuttaa monesti pilven ukkospilveksi.
Kokusai Shorinjiryu Karatedo
Kata
Näiden ohella tyylisuunnassa harjoitellaan Matsuoi-sensein kehittämiä Kihon-katoja, joita käytetään karaten ja kobudon perusharjoittelussa:
Kumite
Kokusai Shorinjiry Karatedo sisältää monipuolisen kumite eli otteluharjoittelun. Vanhaan okinawalaiseen perinteeseen nojautuvat, parin kanssa suoritettavat Yakusoku kumite -tekniikat opettavat liikkumista, vartalonkäyttöä ja itsepuolustustekniikkaa. Puolivapaa otteluharjoitus eli Oyo kumite harjoittaa vapaassa ottelussa tarvittavaa liikkumista ja kombinaatioita. Tyylin vapaaottelu on Boogu-tsuki kumite eli suojin käyty täyskontaktiottelu. Boogu-varusteisiin lukeutuvat kypärä, rintapanssari, alasuojat, hanskat sekä säärisuojat.
William Billingsley
Vuonna 1795 hän oli perustamassa Pinxtonin posliinitehdasta John Coken kanssa. Coke oli Pinxtonin varakkaan kappalaisen pastori D'Ewes Coken poika. Billingsley oli ollut 21 vuotta Royal Crownissa ja tehnyt siellä erilaisia materiaalikokeiluja, ja näki uudessa yrityksessä mahdollisuuden tehdä jotain uutta. Tehdas käytti erityisen valkoista, läpikuultavaa kaoliinipitoista savea. Billingsleyn uusilla resepteillä syntyi kauniita, mutta helposti hajoavia tuotteita, ja hävikki oli suurta. Pixtonin tehdas oli toiminnassa vain seitsemäntoista vuoden ajan, joten sen tuotteista on tullut keräilyharvinaisuuksia.
Pinega (taajama)
Pinega on taajama Arkangelin alueen Pinegan piirissä Venäjällä. Se sijaitsee Pinegajoen varrella 230 kilometriä Arkangelista itään. Asukkaita on 3 800 henkeä (vuonna 2002).
Pinega toimi pitkään poliittisesti epäluotettavien henkilöiden karkotuspaikkana. Tunnettuja Pinegaan karkotettuja ovat ruhtinas Vasili Golitsyn, Kliment Vorošilov, Aleksei Rykov ja Aleksandr Serafimovitš. Taajamassa toimii kotiseutumuseo ja sen lähellä sijaitsee Pinegan luonnonpuisto.
Vietnam Television
Logo
Vapaasti lähetettävät maanlaajuiset tv-kanavat
Samuel Page
Ura
Pagen on esiintynyt useassa ABC:n draamasarjan Täydelliset naiset jaksossa Sam Allen nimisenä hahmona, joka on Bree Hodgen ensimmäisen miehen Rexin poika.
Aleksandr Radištšev
Hänet pidätettiin ja karkotettiin Siperiaan Katariina II:n aikana. Hän toi venäläiseen kirjallisuuteen radikalismin perinteen vuonna 1790 julkaisemallaan kirjalla Matka Pietarista Moskovaan. Tämän sosioekonomisen kuvauksen vuoksi hän oli karkotettuna Siperiaan vuoteen 1797 asti. Häntä on kutsuttu Venäjän ensimmäiseksi filosofiksi ja vallankumoukselliseksi.
Seuraukset
Vuonna 1790 Radištšev pidätettiin ja tuomittiin kuolemaan. Hän pyysi nöyrästi anteeksiantoa keisarinnalta, kielsi julkisesti kirjansa, minkä jälkeen tuomio lievennettiin karkotukseksi Irkutskin alueelle Itä-Siperiaan Ilimskin pikkukaupunkiin Baikaljärven länsipuolelle. Rangaistukseen vaikutti myös se että kirjailija oli kuulunut vapaamuurareihin, joita kohtaan Katariina II tunsi epäluuloa. Matkalla kirjailijaa kohdeltiin kuin tavallista tuomittua: hänelle pantiin jalkakahleet ja Venäjän kylmän sään armoille jätettynä hän sairastui.
Ervelän rautatieasema
Nykyinen Ervelän liikennepaikka
Nykyinen Ervelän liikennepaikka (ratakm 119+816) on eri liikennepaikka kuin alkuperäinen asema. Se avattiin käyttöön vuonna 1992, ja se sijaitsee alkuperäisestä Ervelän rautatieasemasta neljä kilometriä etelään päin. Uudessa liikennepaikkarakennuksessa on pieni junasuorittajan koppi sellaisia tilanteita varten, joissa radan kauko-ohjaus ei toimi.
Daniel Boone
Erämiehen paratiisi
Vuonna 1765 Boone matkusti Floridaan, jonka britit olivat ottaneet haltuun ranskalaisilta seitsenvuotisen sodan aikana. Boone osti itselleen maata Pensacolasta, mutta hänen vaimonsa Rebecca ei suostunut muuttamaan niin kauas sukulaisistaan. Boone joutui palaamaan takaisin Pohjois-Carolinaan, josta alkoi tehdä yli vuoriston ylettyviä metsästysmatkoja nykyiseen Kentuckyyn vuonna 1767. Todettuaan löytämänsä alueen "erämiehen paratiisiksi" Boone seurueineen aloitti paluumatkansa, mutta joutui Kentuckyssä metsästävien shawneiden vangiksi. Intiaanit pitivät miehiä salametsästäjinä ja ottivat heidän turkiksensa. Lopuksi shawneet määräsivät tunkeilijat poistumaan Kentuckystä. Miehet eivät kuitenkaan totelleet intiaanien kehotusta, vaan jäivät metsästämään alueelle. Metsästysseurueeseen kuulunut Boonen lanko katosi ja löytyi vuosia myöhemmin kuolleena ontosta puusta.
Amerikan vallankumouksen pyörteissä
Huhtikuussa 1777 Boone haavoittui polvilumpioon shawnee-päällikkö Blackfishin johtamien intiaanien hyökätessä Boonesboroughiin. Shawneiden iskun takana oli Kanadan apulaiskuvernööri Henry Hamilton, joka värväsi brittimielisiä intiaaneja hyökkäämään siirtokuntien (amerikkalaisten) asutuksille. Boonen maatessa toipilaana shawneet tappoivat karjan asutuksen ympäriltä ja tuhosivat viljasadon. Elintarvikkeiden käytyä vähiin siirtolaisten oli lähdettävä suolanhakuun pystyäkseen säilömään jäljellä olevan lihan. Boone asettui retkikunnan johtoon, mutta tammikuussa 1778 Blackfishin shawneet vangitsivat ensin Boonen ja myöhemmin hänen retkikuntansa.
Intiaanien kylässä vankien kohtalo jäi Boonen käsiin ja hän sai mahdollisuuden osallistua kujanjuoksuun, josta selviytymällä hän pelasti oman ja miestensä hengen. Tulikokeen läpäisseenä sankarina Boone adoptoitiin Blackfishin sukuun ja hän omaksui vangitsijoittensa elämäntavat. Maaliskuussa Boone vieraili Blackfishin ja 30 soturin kanssa Detroitissa, jossa he myivät briteille vankeja, joita ei oltu adoptoitu.
Benjamin Dale
Benjamin James Dale (17. heinäkuuta 1885 Lontoo – 30. heinäkuuta 1943) oli brittiläinen säveltäjä.
Saksan 6. jalkaväkidivisioona
Palvelus
Maaliskuussa 1941 divisioona siirrettiin Itä-Preussiin, josta se operaatio Barbarossan alkaessa ylitti Neuvostoliiton rajan 22. kesäkuuta keskustan armeijaryhmän 9. armeijan mukana. Se osallistui raskaisiin taisteluihin pyrkiessään kohti Moskovaa ja divisioona ylitti marraskuun lopulla Volgan Moskovan pohjoispuolella Kalininissa. Divisioonan reilun 20 kilometriä leveän vastuualueen sivusta oli avoinna puna-armeijan talvihyökkäyksen alkaessa. Divisioona torjui useita hyökkäyksiä luovuttaen ainoastaan hieman valtaamiaan alueita kummankin osapuolen kärsiessä raskaita tappioita.
Nissan Almera Tino
Nissan Almera Tino (Japanissa Nissan Tino) on Nissanin vuosina 2000–2006 valmistama tila-automalli, joka perustuu toisen sukupolven Almeraan alustaltaan ja tekniikaltaan. Euroopassa myytävät autot valmistettiin Espanjan Barcelonassa.
Edgars Cgojevs
Seuraura
Kaudeksi 2011–2012 Cgojevs siirtyi AIK IF:n J20-junioreihin. Kaudella 2012–2013 hän debytoi seuran Elitserien-joukkueessa, jossa Cgojevs teki 30 runkosarjaottelussa tehot 1+4=5. Huhtikuussa 2013 hän teki AIK:n kanssa vuoden mittaisen jatkosopimuksen. Kaudella 2013–2014 Cgojevs pelasi joukkueessa kuusi SHL-ottelua. Hän pelasi suurimman osan kaudestaan lainalla HockeyAllsvenskanissa seuroinaan Timrå IK ja IF Troja-Ljungby, joista jälkimmäisessä Cgojevs pelasi kauden loppuun. Cgojevs pelasi kauden aikana lainalla myös vielä sarjatasoa alempana Hockeyettan-joukkue Vallentuna BK:ssa.
Herman Stenberg
Stenbergin vanhemmat olivat varatuomari Karl Petter Stenberg ja Antonia Hedvig Seitz; ja pikkuveli aktivisti Hugo Stenberg. Hän pääsi ylioppilaaksi 1892 Viipurin suomalaisesta klassillisesta lyseosta ja opiskeli sitten Helsingin yliopistossa valmistuen filosofian kandidaatiksi ja maisteriksi 1897. Stenberg oli Karjalaisen osakunnan kuraattori 1908–1912 ja ylioppilaskunnan puheenjohtaja 1910–1911. Hän teki tutkimusmatkan Siperiaan 1898.
Michel Suleiman
Suleiman nimitti edellisen pääministerin Fuad Sinioran jatkamaan tehtävässään.
Bungoma
Kaupunki perustettiin 1900-luvun alkupuolella. Seudun tärkein elinkeino on maanviljely.
Omegapiste
Omegapiste on ranskalaisen filosofin ja jesuiittapapin Pierre Teilhard de Chardinin (1881–1955) kehittämä käsite, joka kuvaa kompleksisuuden ja tietoisuuden äärimmäistä tasoa, jota kohti maailmankaikkeus hänen teoriansa mukaan kehittyy. Teilhard kutsui evoluutioteoriaansa kompleksisuuden ja tietoisuuden laiksi; Teilhardin mukaan maailmankaikkeus voi kehittyä lisääntyvän kompleksisuuden ja tietoisuuden suuntaan vain, mikäli sitä vedetään kohti äärimmäisen kompleksisuuden ja tietoisuuden pistettä.